मनशाच्या नितिशास्त्रांत सगळ्या सैमाचो विचार केला आसूंक जाय. मनशानय आपल्याक जाय तितलेंच पळयलें जाल्यार तो हेर प्राणी आनी सुकण्याच्याच बरोबरचो जातलो. मनशान मनशा भायर सैमा कडेन जाता तितल्या प्रेमान सांबाळ करीत मनशा भायर सैमा कडेन जर मायेचें नातें जोडीत तरत तो सैमांत श्रेश्ठ अशें सिद्ध जातलें. आमी सगळे सैमाचो विनाश करतात ह्या खातीर आमी व्हड अशें म्हणून घेवपा वांट्याचें सगळ्या सैमाचेर आमी प्रेम करतात ह्या खातीर आमी मोठे अशें म्हणून घेवपाक मनशाचें खरें व्हडपण आसा.
 जनावरां, सुकणीं, झाडां, वनस्पत हांचे कडेन अशें आपुलकेचें नातें जोडपाचे भारतीय संस्कृतायेन यत्न केल्यात. मनीस घराब्यांत तांकां आपलेपणाचो जागो दिला. मनशाचे शक्तेक शीम आसा पूण ते शिमींत शक्तीचें जें कितें करपाक येतां तें मनशान करचें अशें भारतीय संस्कृताय सांगता. आमी सगळ्या प्राण्याचो सांबाळ करूंक शकना. सगळ्या प्राण्या कडेन प्रेमान वागपाक शकचें नात. पूण निदान बैला कडेन तरी प्रेम जोडया. सगळीं जनावरां - सैम पयस उरलीं पूण गायच्या निमतान जनावरा कडेन जोडून घेवया. गाय हें जनावरांतलें एक प्रतीक. भारतीय संस्कृतायेंत गाय फकत एक उपेगाची गजाल अशें केन्नाच पळोवंक ना. गाय सगळे नदरेन उपेगी ह्या खातीर मनशान तिका लागीं केल्या हें खरें पूण गाय एकदां आंगणांत आयल्या उपरांत ती घराब्यांतलीच एक जाली. आमी आमचे आवय बापूय म्हातारे जाले म्हळ्यार कितें तांकां खाटकाक विकपाचें? काय तांकां मारून तांचें सारें करपाचें? हे निरूपयोगी, अशक्त आवय बापूय कित्याक दवरपाचें अशें म्हणपाचें?
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 